Som et lille kuriosum kan det nævnes, at Skagen i 2000 blev inviteret til at spille åbningskamp på det nyrenoverede [[Brøndby Stadion]].{{kilde mangler|dato=maj 2017}} Kampen stod mellem stort set samme hold, som tørnede sammen i 1987. Denne gang fik Brøndby dog deres revanche, da de vandt knebent 2-1. Skagen fik således æren af at indvie det nuværende Brøndby Stadion.{{kilde mangler|dato=Uge 44, 2011}} I maj 2012 blev der på Skagen Stadion afholdt en 25 års-jubilæumskamp mellem Skagen og Brøndby. Tilskuerfremmødet var cirka 1300 og Brøndby fik deres revanche og vandt 3-1, dog ligesom i 1987 og i 2000 efter ganske god modstand fra skagboerne. Brøndby kunne dog ikke stille med alle deres gamle stjerner, men [[Kim Vilfort]] og [[John Faxe Jensen]] var dog nogle af dem, som dukkede op. Hos hjemmeholdet måtte Jens Gram udgå tidligt, da han havde brækket armen, og hans plads blev overtaget af en anden målmandslegende fra klubben, Henrik Andersen.
Sport